《步虎辱与予游最久其所为诗文仅窥一二未获搴》
宋代·杜范

昔君游我里，诸老皆竞爽。
今逾三十年，百事一非往。
君今来京都，相对各槁项。
清灯话畴昔，未语意先惘。
橐中剩缃帙，挈来耀书榥。
栒虡列群编，金石振逸响。
又如春水阔，縠澜敷浩瀁。
绣鞶饫耳闻，锦囊惬心赏。
今夕亦何夕，尘塞为披敞。
吾衰亦久矣，欲勉不可强。
尚主诸老言，种收购卤莽。
雇我困朝饥，羡君富秋穰。
何日遂赋归，相从问陇{田亢}。
滞穗傥可拾，我亦歌击壤。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。